Diari Oficial de la Generalitat Valenciana


Sumari del DOGV 2624, del 13-11-1995 (1995/836709)

DECRET 321/1995, de 30 d'octubre, del Govern Valencià, pel qual accepta la cessió gratuïta de la propietat del solar de 700 m2 de superfície, situat a l'Alcúdia de Crespins, amb façana als carrers de les Corts Valencianes i del Nou d'Octubre, destinat a la construcció d'un centre de salut, realitzada per l'ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/321/dof/vci/html**

### Dades del document

Número de DOGV
:   2624

Data del DOGV
:   13-11-1995

Secció del DOGV
:   DISPOSICIONS GENERALS

Número del document
:   1995/836709


Data del document
:   30-10-1995

Organisme emissor
:   Conselleria d'Economia i Hisenda

Tipus de document
:   Decret

DECRET 321/1995, de 30 d'octubre, del Govern Valencià, pel qual accepta la cessió gratuïta de la propietat del solar de 700 m2 de superfície, situat a l'Alcúdia de Crespins, amb façana als carrers de les Corts Valencianes i del Nou d'Octubre, destinat a la construcció d'un centre de salut, realitzada per l'ajuntament d'aquest municipi.   
L'Ajuntament de l'Alcúdia de Crespins, en les sessions plenàries realitzades els dies 15 de novembre de 1991 i 29 de desembre de 1994, acordà la cessió gratuïta a la Generalitat Valenciana de la propietat de l'immoble amb façana als carrers de les Corts Valencianes i del Nou d'Octubre, propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 30 d'octubre de 1995,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de l'Alcúdia de Crespins, de l'immoble de 700 m2 de superfície, amb façana als carrers de les Corts Valencianes i del Nou d'Octubre, que confronta: nord, terres dels germans García Aparicio; sud, avinguda de les Corts Valencianes; est, carrer del Nou d'Octubre, i oest, resta de la finca d'on se segregà.  
Aquesta finca es troba inscrita en el Registre de la Propietat de Xàtiva, tom 835, llibre 41 de l'Alcúdia de Crespins, foli 177, finca 4.092.  
Article segon  
La cessió gratuïta efectuada per l'Ajuntament de l'Alcúdia de Crespins es fa amb la condició de destinar l'immoble a la construcció d'un centre de salut.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i haurà d'inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 30 d'octubre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI